সংবাদ সম্মেলনে ডা: সামসুল আলম বলেন, আমেরিকার বাংলাদেশ ফ্রেন্ডশীপ ফোরম ও প্রস্তাবিত আমেরিকা বাংলাদেশ ফ্রেন্ডশীপ হাসপাতালের প্রতিষ্ঠাতা, প্রাক্তন সিভিল সার্জন ও আমেরিকার নাগরিক বিশিষ্ট সমাজকর্মী আমি ডা: সামসুল আলম (৭৬) বর্তমানে কোলন ক্যান্সার, ডায়বেটিস, প্রেসার ও হাপানী রোগে ভুগছি। আমি রাজশাহী মেডিকেল কলেজের প্রথম ব্যাচের ছাত্র। ২৯/০১/২০১৬ তারিখে সকাল অনুমান ৮ ঘটিকায় ১নং আসামী মোঃ মাজহারুল ইসলাম সবুজ (৪০) ও তাহার ছোট ভাই মোঃ নতুন (৩৬) উভয়ের পিতা- মৃত সাব্বির হোসেন, সাং-পাহাড়পুর, কোতয়ালী, দিনাজপুর, ৩নং আসামী জয়নাল আবেদিন (৫৫), পিতা-অজ্ঞাত, ৪নং আসামী সাইদুল ইসলাম (৩৫) ও ৫নং আসামী তাহার ছোট ভাই ভুট্টু (৩০) ৪ ও ৫নং আসামীর পিতা-জয়নাল আবেদীন অস্ত্রশস্ত্রে সজ্জিত হয়ে আমার দিনাজপুরের বাসভবনে অনাধিকার প্রবেশ করে আমাকে গুরুতরভাবে আহত করে নগদ ১০,০০০/- (দশ হাজার) টাকা, জমির মূল্যবান দলিল ও লাইসেন্সকৃত একনলা বন্দুকটি লুট করে একটি গুলি ফুটিয়ে চলে যায়। বন্দুকটি পরে কোতয়ালি থানার এস.আই ফিরোজ খান নূন ১নং আসামী মোঃ মাজহারুল ইসলাম সবুজের নিকট হতে উদ্ধার করেন। ৮নং ওয়ার্ডের নবনিযুক্ত কমিশনার কাজী আকবর হোসেন ওরেঞ্জ সাহেব আমাকে রক্তাক্ত অবস্থায় দিনাজপুর মেডিকেল কলেজ হাসপাতালে ভর্তি করেন। এই ব্যাপারে কোতয়ালী থানায় আমি গত ২৯/০১/২০১৬ইং তারিখে ৫৩নং মামলা করি এবং আসামীরা পরে এ ব্যাপারে ৫৪নং মিথ্যা মামলাটি দায়ের করেন। বিষয়টি আমেরিকার রাষ্ট্রদূতকে জানানো হয়েছে এবং আমেরিকান সিটিজেন সার্ভিস থেকে সময় সময় আমার অবস্থার খবরাখবর নিচ্ছেন। আমি প্রতি মুহুর্তে আতংকের মধ্যে দিয়ে দিন কাটাচ্ছি। আমার দিনাজপুরের বাসভবনে নিরাপত্তার স্বার্থে দুটি সিসি ক্যামেরা ছিল যাহা আসামীরা ২৫/০২/২০১৬ইং তারিখে রাত আনুমানিক ৩.০০ টার সময় চুরি করে নিয়ে যায়। এই ব্যাপারে কোতয়ালী থানায় ২৮/০২/২০১৬ইং তারিখে ১৬৭৯নং জিডি করা হয়। আসামীরা আমার সিকিউরিটি গার্ডকে প্রাণনাশের হুমকি দিয়ে চাকুরী ছেড়ে চলে যেতে বলে। আমি সংশ্লিষ্ট কর্তৃপক্ষ, প্রধানমন্ত্রী ও স্বরাষ্ট্রমন্ত্রীর নিকট আমার জীবন রক্ষার জন্য বিশেষভাবে আকুল আবেদন জানাচ্ছি।